钦定古今图书集成/明伦汇编/氏族典/第432卷 > 赵炳
## 钦定古今图书集成/明伦汇编/氏族典/第432卷 > 赵炳

按《元史赵炳传》：“炳字彦明，惠州滦阳人。父弘，积阶奉
国上将军。炳以勋阀之子，侍世祖于潜邸，恪勤不怠，
遂蒙眷遇。中统元年，命判北京宣抚司事，入为刑部
侍郎，迁辽东提刑按察使。至元九年，帝念关中重地，
思得刚鲠旧臣以临之，授炳京兆路总管，兼府尹。十
四年，加镇国上将军、安西王相。王薨，十六年，被旨入”
见，询及民间利病，炳悉陈之。因言“王薨之后，运使郭
琮、郎中郭叔云窃弄威柄，恣为不法。”帝令往按。琮等
至，则琮假嗣王旨入炳罪，收炳妻孥囚之。时嗣王之
《六盘》，徙炳等于平凉。炳子仁荣诉于上，即诏近侍驰
驿脱炳，且械琮党。琮等留使者，醉以酒，遣人毒炳于
狱中。琮等至，帝亲鞫问，命仁荣手刃琮、叔云于东城，
籍其家，赐谥忠愍。子六人：仁显早亡，次仁表、仁荣、仁
旭、仁举、仁轨。仁荣仕至中书平章政事，馀俱登显仕。